《青玉案 彦成以他故去，作此怀之 读画齐本玉》
元代·顾阿瑛

春寒侧侧春阴薄。整半月，春萧索。旭日朝来升屋角。树头幽鸟，索调新语，语罢双飞却。红入花腮青入萼。尽不爽花期约。可恨狂风空做恶。晓来一阵，晚来一阵，难道都吹落。

作者简介：顾阿瑛(1310一1369) 一名德辉，一名瑛，字仲瑛。平江昆山(今属江苏)人。家世豪富，年三十，始读书。筑别业"玉山佳处"，盛冠一时，四方文学士张翥、杨维桢、柯九思、李孝光，方外张雨等，咸主其家。有《玉山璞稿》，存词四首，在集中。